b'\n_START_ARTICLE_\nCapella Polif\xc3\xb2nica de Girona\n_START_SECTION_\nPrimers concerts\n_START_PARAGRAPH_\nEls assajos va comen\xc3\xa7ar la tardor de 1956 i el primer concert es va celebrar el 26 de novembre de 1957 al Cine Modern de Girona. Inicialment la coral estava formada per 18 veus, emparades per una jove Associaci\xc3\xb3 de M\xc3\xbasica, i a poc a poc es va anar consolidant. Els primers concerts es van realitzar a Girona capital i a diverses poblacions de la prov\xc3\xadncia, com ara La Bisbal d\'Empord\xc3\xa0, Olot o Figueres. El juny de 1959 es va realitzar els primers concerts fora de Catalunya, a Saragossa i Vit\xc3\xb2ria. En aquesta \xc3\xbaltima ciutat, l\'emisora E.A.J. Radio Vitoria va publicar: "La ovaciones del p\xc3\xbablico fueron incesantes y calurosas, renov\xc3\xa1ndose cuando la coral cant\xc3\xb3 el "Boga-Boga" armonizado por nuestro paisano el maestro Guridi. una verdadera jornada triunfal para el conjunto catal\xc3\xa1n y su ilustri director, el maestro Viader".\n_START_SECTION_\nActuacions internacionals\n_START_PARAGRAPH_\nAl 1961 van enregistrar el seu primer disc, juntament amb la participaci\xc3\xb3 d\xe2\x80\x99un esdeveniment internacional, la primera trobada \xe2\x80\x9cEuropa Cantat\xe2\x80\x9d que va tenir lloc a Passau, Alemanya. Aix\xc3\xb2 va permetre portar la coral a diversos pa\xc3\xafsos europeus com Fran\xc3\xa7a, B\xc3\xa8lgica, Su\xc3\xafssa, \xc3\x80ustria, Anglaterra, Finl\xc3\xa0ndia o Dinamarca entre altres.'